Пенчо Славейков
Ясний месечко се смей…

chitanka.info

Ясний месечко се смей,

рог извил на небесата.

Сред градината, в тъмата,

ниска къщица белей.

Чуй, прозорче изскриптя

излеком и се разтвори;

знак е даден — прелетя

момко през широки двори.

Ей на бялата стена

се отхвърли сянка черна —

съща сянка, миг мина,

през прозореца се мерна.

Тихо. Само ветрец вей

и си шумоли с листата…

Рог извил на небесата,

ясний месечко се смей.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.